
                                                    Nr.4c-3/521/2017
BIROUL PERMANENT
AL

CAMEREI DEPUTAŢILOR


Vă înaintăm, alăturat, Raportul asupra proiectului de Lege pentru aprobarea Programului geologic la nivel naţional, transmis cu adresa nr. P.L.x. 383 din 23 noiembrie 2017.

În raport de obiectul şi conţinutul său, proiectul de Lege face parte din categoria legilor ordinare.


În conformitate cu prevederile art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat,  cu modificările și completările ulterioare, Camera Deputaţilor este Cameră decizională.

PREŞEDINTE,

Iulian Iancu

                                                    Nr.4c-3/521/2017
R A P O R T

asupra proiectului de Lege pentru aprobarea 
Programului geologic la nivel naţional

În conformitate cu prevederile art.95 din Regulamentul Camerei Deputaţilor, republicat, cu modificările și completările ulterioare, Comisia pentru industrii şi servicii a fost sesizată, spre dezbatere în fond, cu proiectul de Lege pentru aprobarea Programului geologic la nivel naţional, transmis cu adresa nr. P.L.x. 383 din 23 noiembrie 2017, înregistrat la comisie sub nr.4c-3/521 din 23 noiembrie 2017.


Consiliul Legislativ, cu avizul nr.607/26.07.2017, avizează favorabil proiectul de lege cu observaţii şi propuneri.

Senatul, în calitate de primă Cameră sesizată, a adoptat proiectul de Lege în şedinţa din 17 octombrie 2017.


Consiliul Economic și Social, cu avizul nr. 3654/25.07.2017, a avizat favorabil proiectul de act normativ.


Comisia pentru mediu și echilibru ecologic, prin avizul nr.4c-27/818 din 08 noiembrie 2017, a avizat favorabil proiectul de Lege.


Proiectul de lege are ca obiect de reglementare instituirea „Programului geologic la nivel naţional” şi reglementarea funcţionării lui, ca program administrat prin Ministerul Economiei şi Agenţia Naţională de Resurse Minerale în calitate de autoritate competentă, stabilirea finanţării de la bugetul de stat, precum şi stabilirea cadrului general de implementare. Programul are în vedere creşterea gradului de cunoaştere a potenţialului geologic de resurse minerale disponibile la nivel naţional, prin realizarea de lucrări de prospecţiune şi cercetare geologică la nivel naţional. Obiectivele specifice ale Programului sunt: asigurarea datelor necesare bazei de ofertare a lucrărilor de explorare viitoare, actualizarea informaţiilor privind baza de substanţe minerale utile naţionale, furnizarea studiilor/rapoartelor de sinteză de evaluare şi interpretare a informaţiilor, sprijinirea autorităţilor centrale şi locale în fundamentarea programelor de dezvoltare economică viitoare pornind de la baza de materii prime, respectiv de substanţe minerale utile identificate la nivel naţional, regional şi local. Implementarea Programului se face etapizat, în baza unor contracte de servicii şi lucrări geologice, încheiate între Ministerul Economiei şi câştigătorii concursurilor de soluţii organizate pentru realizarea obiectivelor geologice din etapa respectivă, titulati ai permiselor de prospecţiune. Fondurile necesare pentru finanţarea Programului se asigură de la bugetul de stat prin bugetul Ministerului Economiei, care are calitatea de ordonator principal de credite, în limita prevederilor bugetare aprobate anual cu această destinaţie.


În conformitate cu prevederile art. 61 din Regulamentul Camerei Deputaţilor, republicat, membrii Comisiei pentru industrii şi servicii au examinat proiectul de Lege în şedinţa din 14 noiembrie 2017. La lucrările comisiei au fost prezenți 18 deputați din totalul de 20 deputați, membri ai comisiei.

În urma dezbaterilor şi a opiniilor exprimate, membrii comisiei au hotărât, cu unanimitate de voturi, să propună plenului Camerei Deputaţilor adoptarea proiectului de Lege pentru aprobarea Programului geologic la nivel naţional cu amendamente admise prevăzute în anexa care face parte integrantă din prezentul raport.

În raport de obiectul şi conţinutul său, proiectul de lege face parte din categoria legilor ordinare.

În conformitate cu prevederile art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările și completările ulterioare, Camera decizională pentru acest proiect de Lege este Camera Deputaţilor.

Anexa
A   M   E   N   D   A   M   E   N   T   E           A   D   M   I   S   E 

	Nr.

crt.
	Text proiect de Lege

Text adoptat de Senat
	Amendamente admise/autor
	Motivaţia

	0
	1
	2
	3

	1. 
	LEGE

pentru aprobarea Programului geologic la nivel național
	
	

	2. 
	Art.l.- (1) Se aprobă „Programul geologic la nivel naţional”, prevăzut în anexa care face parte integrantă din prezenta lege, denumit în continuare Program.

(2) Perioada de derulare a Programului, precum şi bugetul estimat necesar pentru întreaga perioadă de derulare a acestuia, vor fi stabilite prin hotărâre a Guvernului. Sumele aprobate Programului vor fi evidenţiate în anexa la bugetul ordonatorului principal de credite.

(3) Programul se adiţionează anual, după aprobarea legii bugetului de stat cu încadrarea în creditele bugetare aprobate anual cu această destinaţie.

(4) Pentru îndeplinirea Programului, Agenţia Naţională pentru Resurse Minerale, în calitate de autoritate competentă, denumită în continuare ANRM, va transmite Ministerului Economiei listele cu obiectivele geologice propuse în funcţie de necesităţile şi priorităţile identificate la nivel naţional, după consultarea prealabilă a Ministerului Apelor şi Pădurilor, conform domeniului de competenţă al acestuia. 
	(1) Nemodificat

(2) Nemodificat

(3) Nemodificat

(4) Nemodificat

(5) ANRM întocmește și publică pe site-ul propriu raportul anual de activitate care va conține modul de îndeplinire a obligațiilor ce îi revin conform prevederilor prezentei legi.

(6) Raportul prevăzut la alin. (5) este aprobat de Ministerul Economiei.

Autor: Comisia pentru industrii și servicii
	Este necesar ca ANRM să preznte un raport de activitate.

	3. 
	Art.2.- (1) Programul este structurat pe obiective geologice, teme şi etape.

(2) ANRM în calitate de autoritate competentă, va transmite Ministerului Economiei listele cu obiectivele geologice, propuse în funcţie de necesităţile şi priorităţile identificate la nivel naţional şi este responsabilă cu monitorizarea activităţii titularilor permiselor de prospecţiune şi valorificarea rezultatelor lucrărilor geologice din Program.

(3) ANRM va furniza rezultatele privind apele subterane şi Ministerului Apelor şi Pădurilor.
	Nemodificat
	

	4. 
	Art.3.- În sensul prezentei legi, termenii şi expresiile de mai jos au următoarele semnificaţii:
a) obiectiv geologic - un element sau ansamblu de elemente teritoriale individualizate, incluse în programul geologic, în vederea realizării unor teme specifice de prospecţiune;
b) temă - un subiect, materie, problemă principală sau idee fundamentală care urmează să fie lămurită sau tratată printr-o prospecţiune şi/sau studiu geologic, într-un obiectiv geologic. O temă este formată din maximum 3 etape şi presupune prospectarea unui anumit obiectiv geologic şi/sau realizarea unui studiu geologic. Durata unei teme nu poate depăşi durata legală a permisului de prospecţiune;
c) etapă - un interval de timp sau stadiu în dezvoltarea unei teme din programul geologic, caracterizat, de obicei, prin activităţi importante, stabilit la faza de ofertare. O etapă a unei teme poate avea o perioadă de maximum 1 an;
d) obiectiv geologic de prospecţiune - un perimetru de prospecţiune comunicat de ANRM.
	Art.3.- Nemodificat
a) obiectiv geologic - un element sau ansamblu de elemente teritoriale individualizate, incluse în Program, în vederea realizării unor teme specifice de prospecţiune;
b) Nemodificat

c) etapă - un interval de timp sau stadiu în dezvoltarea unei teme din Program, caracterizat, de obicei, prin activităţi importante, stabilit la faza de ofertare. O etapă a unei teme poate avea o perioadă de maximum 1 an;

d) Nemodificat

	

	5. 
	Art.4.- (1) Fondurile necesare pentru finanţarea Programului prevăzut la art.l se asigură de ia bugetul de stat prin bugetul Ministerului Economiei, care are calitatea de ordonator principal de credite, în limita prevederilor bugetare aprobate anual cu această destinaţie.

(2) Ministerul Economiei va repartiza pe fiecare obiectiv geologic fondurile alocate anual, conform metodologiei de aplicare a prezentei legi.

(3) În termen de 60 de zile de la data intrării în vigoare a prezentei legi, la propunerea Ministerului Economiei şi cu avizul ANRM, prin hotărâre a Guvernului se aprobă metodologia de aplicare a prezentei legi.
	Nemodificat
	

	6. 
	Art.5.- (1) Implementarea Programului prevăzut la art.l se face etapizat, prin procedură competitivă de ofertare deschisă, transparentă şi nediscriminatorie în condiţii de piaţă, conform legislaţiei specifice achiziţiilor publice, în baza unor contracte încheiate între Ministerul Economiei şi câştigătorii concursurilor de soluţii organizate pentru realizarea obiectivelor geologice din etapa respectivă, titulari ai permiselor de prospecţiune.

(2) Decontarea sumelor datorate pentru prestarea serviciilor şi/sau lucrărilor se va face de către ordonatorul principal de credite în condiţiile legii, cu încadrarea în valorile aprobate în limitele sumelor alocate prin legea bugetului de stat.

(3) Lucrările şi bunurile recepţionate vor intra în proprietatea statului şi administrarea Ministerului Economiei, urmând a fi predate către ANRM şi, după caz, Ministerului Apelor şi Pădurilor, pe bază de protocol de predare – primire.
	Nemodificat
	

	7. 
	Art.6.- (1) Lucrările cuprinse în Program se supun prevederilor privind legislaţia specifică din domeniul protecţiei mediului şi gospodăririi apelor şi vor fi demarate numai după obţinerea avizelor specifice.

(2) Titularii de contracte au obligaţia remedierii mediului afectat de lucrările de prospecţiune şi explorare, în conformitate cu legislaţia specifică privind refacerea zonelor în care solul, subsolul şi ecosistemele terestre au fost afectate, precum şi cu legislaţia specifică gestionării deşeurilor din industria extractivă.
	Nemodificat
	

	8. 
	Art. 7. - Prezenta lege intră în vigoare la 30 de zile de la publicarea în Monitorul Oficial al României, Partea I.
	Nemodificat
	

	9. 
	ANEXĂ

Programul geologic la nivel naţional

I. Introducere

1. Resursele minerale sunt o parte componentă a resurselor naturale ale României şi constituie baza de materii prime pentru produse industriale, producţia de energie şi securitatea naţională. Modul de evidenţiere şi punere în valoare a resurselor minerale este reglementată de Legea minelor nr.85/2003, cu modificările şi completările ulterioare.

2. Resursele minerale neregenerabile, sunt cantonate în structurile geologice ale scoarţei terestre, iar creşterea gradului de cunoaştere a situaţiei acestora trebuie realizată permanent, având în vedere că sunt epuizabile şi supuse activităţii hidrogeologice a pământului. Pe de altă parte resursele minerale regenerabile trebuie evaluate permanent din punct de vedere cantitativ şi calitativ, ca o condiţie a dezvoltării durabile.

3. De asemenea, trebuie să ţinem cont că, prin natura sa ori limitările tehnologice existente, activitatea minieră afectează peisaje şi structuri geologice milenare şi poate afecta, uneori ireversibil, mediul înconjurător. în acest context, este necesar să se menţină un echilibru între nevoia de dezvoltare socio-economică şi protejarea mediului înconjurător, prin consum şi folosire raţională a resurselor, reabilitarea zonelor afectate, conservarea, identificarea de noi resurse şi transmiterea către generaţiile viitoare a informaţiilor, indispensabile dezvoltării lor.

4. Resursele minerale care fac obiectul prezentei legi sunt cele prevăzute în cuprinsul art.2 din Legea nr.85/2003, cu modificările şi completările ulterioare.

5. Prevederile prezentei legi se aplică şi apelor subterane, destinate potabilizării sau utilizării în industrie.

6. Scopul Programului îl constituie creşterea gradului de cunoaştere a potenţialului geologic de resurse minerale ale României.

7. Obiectiv general constă în realizarea lucrărilor de prospecţiune şi cercetare geologică la nivel naţional.

8. Obiective specifice:

a) asigurarea datelor necesare bazei de ofertare a lucrărilor de explorare viitoare;

b) actualizarea informaţiilor privind baza de substanţe minerale utile naţionale;

c) furnizarea studiilor/rapoartelor de sinteză de evaluare şi interpretare a informaţiilor;

d) sprijinirea autorităţilor centrale şi locale în fundamentarea programelor de dezvoltare economică viitoare pornind de la baza de materii prime, respectiv de substanţe minerale utile identificate la nivel naţional, regional şi local.

9. Activităţi eligibile:

a) cercetare specifică diversă: mineralogică, geochimică, geofizică, hidrogeologică, precum şi alte tipuri de cercetări specifice;

b) prelevări probe, analize şi determinări de laborator;

c) execuţia de lucrări miniere de prospecţiune şi foraje;

d) lucrări de cartare geologică;

studii de documentare şi monitorizare;

e) alte activităţi specifice necesare.

10. Cheltuieli eligibile:

Decontarea cheltuielilor se va face în condiţiile legii, doar în baza unor deconturi ce vor conţine documente justificative privind:

a) contravaloarea cheltuielilor realizate conform devizului ofertă acceptat de autoritatea contractantă;

b) contravaloarea taxelor, impozitelor, expertizelor, concesiunilor, despăgubirilor şi altora asemenea necesare derulării serviciilor/lucrărilor, conform prevederilor legale;

c) cheltuieli diverse şi neprevăzute, acceptate în prealabil de autoritatea contractantă.

11. Indicatori fizici:

a) număr de obiective geologice la care s-a confirmat existenţa acumulărilor de substanţe minerale utile;

b) număr de obiective geologice la care s-a realizat verificarea încadrării parametrilor cantitativi şi calitativi ai acviferelor apelor subterane în normele naţionale de calitate;

c) număr de obiective geologice la care s-a confirmat existenţa unor noi structuri cu mineralizaţii şi zone cu condiţii favorabile de acumulare;

d) număr de obiective geologice la care s-au evaluat cantitativ şi calitativ halde/depozite;

e) numărul lucrărilor de cercetare geologică sintetizate într-un areal;

f) număr de perimetre miniere cu activitate sistată sau închise evaluate;

g) alţi indicatori specifici.

12. Indicatori de eficienţă:

a) creşterea gradului de cunoaştere a potenţialului de substanţe minerale;

b) creşterea gradului de cunoaştere a calităţii apelor subterane potabile, industriale, ape minerale naturale, terapeutice şi geotermale;

c) creşterea gradului de cunoaştere a cantităţii şi calităţii haldelor de steril cu continut de substante minerale;

d) identificarea unor acumulări noi de substanţe minerale;

e) creşterea gradului de cunoaştere a zonelor generatoare de pericol din exploatări miniere.

13. Rezultate:

a) stabilirea temelor de cercetare geologică în conformitate cu Programul;

b) recepţionarea rapoartelor, sintezelor, inventarelor şi lucrărilor;

c) transmiterea inventarelor de zăcăminte/substanţe minerale utile identificate şi lucrărilor către autoritatea competentă în domeniul resurselor minerale;

d) valorificarea informaţiilor obţinute din perimetrele de prospecţiune cu potenţial confirmat în faza de explorare

.

Direcţii de acţiune pentru implementarea Programului
1. Programul vine în întâmpinarea unei necesităţi obiective a României privind cunoaşterea potenţialului de resurse minerale disponibile la nivel naţional, printr-un ansamblu de acţiuni proiectate pentru a realiza setul de obiective definite, în limitele de finanţare aprobate, prin:
a) elaborarea de documentaţii geologice şi tehnico-economice în vederea evaluării resurselor/rezervelor valorificabile în condiţii de eficienţă economică;
b) efectuarea de prospecţiuni geologice, geochimice, geofizice, însoţite, după caz, de lucrări miniere specifice cum sunt cele de săpături de şanţuri sau puţuri şi foraje, pentru concretizarea premiselor privind existenţa unor acumulări de substanţe minerale utile;
c) întocmirea de documentaţii pentru stabilirea gradului de cunoaştere şi de punere în evidenţă de noi structuri geologice cu mineralizaţii şi zone cu condiţii favorabile de acumulare a substanţelor minerale utile, ce urmează a fi incluse în programe anuale de cercetare geologică;
d) efectuarea de studii geologice şi tehnico-economice pentru perimetre noi sau aflate în diverse faze de cercetare geologică; activităţile de implementare a Programului geologic la nivel naţional sunt supuse prevederilor legislaţiei privind protecţia mediului şi gospodăririi apelor;
e) determinări geofizice specifice în efectuarea lucrărilor de prospecţiuni geologice executate în scopul localizării anomaliilor determinate de prezenţa mineralizaţiilor;
f) cercetări pentru determinarea parametrilor acviferelor apelor subterane potabile, industriale, apelor minerale naturale, terapeutice şi geotermale, evoluţiei caracteristicilor calitative ale apelor şi evaluarea protecţiei împotriva poluării şi degradării;
g) identificarea proceselor de tip geodinamic şi/sau geochimic prin lucrări de cercetare şi efectuarea de prospecţiuni geologice pentru stabilirea posibilităţilor de realizare a obiectivelor cu caracter industrial civil şi de reabilitare a factorilor de mediu impactaţi de activităţi miniere;
h) constituirea bazei naţionale de date rezultate în urma activităţii geologico-miniere;
i) cercetări pentru perfecţionarea metodologiilor şi tehnicilor de achiziţie şi de prelucrare a datelor şi informaţiilor obţinute din activitatea de cercetare geologică;
j) cunoaşterea condiţiilor geologice, hidrogeologice, geotehnice, în vederea evaluării degradării mediului ambiant în urma activităţii geologico-miniere, realizarea protecţiei mediului înconjurător şi refacerea terenurilor afectate;
k) cercetări privind stabilirea tehnologiilor de prelucrare-preparare pentru creşterea gradului de recuperare a elementelor utile din zăcăminte.

III. Alte prevederi
Programul geologic la nivel naţional se individualizează şi se concretizează pe obiective. Programele anuale de lucrări elaborate se aprobă de ANRM prin emiterea permiselor de prospecţiune. Lucrările de cercetare în domeniul ape subterane potabile şi industriale, pentru activităţile de prospecţiune, explorare, determinare şi evidenţă a resurselor, pot fi realizate de titulari pe baza actelor de reglementare emise de Ministerul Mediului şi Ministerul Apelor şi Pădurilor. Acesta este informat de către organele centrale ale administraţiei de stat de profil referitor la lucrările ce vor fi realizate, în vederea supravegherii modului de respectare a reglementărilor specifice de mediu şi gospodărire a apelor.
	Nemodificat
Nemodificat

Nemodificat

a) Nemodificat

b) Nemodificat

c) Nemodificat

d) efectuarea de studii geologice şi tehnico-economice pentru perimetre noi sau aflate în diverse faze de cercetare geologică; activităţile de implementare a Programului sunt supuse prevederilor legislaţiei privind protecţia mediului şi gospodăririi apelor;
e) Nemodificat 
f) Nemodificat

g) Nemodificat

h) Nemodificat

i) Nemodificat

j) Nemodificat

k) Nemodificat

Nemodificat
Programul se individualizează şi se concretizează pe obiective. Programele anuale de lucrări elaborate se aprobă de ANRM prin emiterea permiselor de prospecţiune. Lucrările de cercetare în domeniul ape subterane potabile şi industriale, pentru activităţile de prospecţiune, explorare, determinare şi evidenţă a resurselor, pot fi realizate de titulari pe baza actelor de reglementare emise de Ministerul Mediului şi Ministerul Apelor şi Pădurilor. Acesta este informat de către organele centrale ale administraţiei de stat de profil referitor la lucrările ce vor fi realizate, în vederea supravegherii modului de respectare a reglementărilor specifice de mediu şi gospodărire a apelor.
	


PREŞEDINTE, 








SECRETAR,

    Iulian Iancu 







        Roxana Mînzatu
Consilier parlamentar, Cristina Neicu

